กองทุนอสังหาฯ เทสโก้ โลตัส รีเทล โกรท ปันผล 518.64 ล้านบาท
จ่าย 0.2219 บาทต่อหน่วย รับทรัพย์ 14 ก.พ.นี้ บลจ.กรุงไทย เป็นผู้จัดการกองทุน 
16 ม.ค. 2563

จ่าย 0.2219 บาทต่อหน่วย รับทรัพย์ 14 ก.พ.นี้ บลจ.กรุงไทย เป็นผู้จัดการกองทุน 
นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า ที่ประชุมคณะกรรมการจัดการลงทุนมีมติอนุมัติจ่ายเงินปันผล กองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท (TLGF) ครั้งที่ 31สำหรับผลการดำเนินงานระหว่างวันที่ 1 กันยายน 2562 – 30 พฤศจิกายน 2562 กำหนดวันปิดสมุดทะเบียนในวันที่ 29 มกราคม 2563 รวมเป็นจำนวนเงินทั้งสิ้น 518.64 ล้านบาท หรืออัตรา 0.2219 บาทต่อหน่วย โดยกำหนดจ่ายเงินปันผลในวันที่ 14 กุมภาพันธ์ 2563
กองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท มีนโยบายการจ่ายปันผลของกองทุนไม่เกินปีละ 4 ครั้ง โดยการจ่ายเงินปันผลในครั้งนี้ เป็นการจ่ายประจำไตรมาส 3-2562/2563 ที่อัตรา 90.02% ของกำไรสุทธิ 576.12 ล้านบาท (ภายหลังปรับปรุง) โดยผลการดำเนินงานในรอบระยะเวลาดังกล่าว มีแหล่งที่มาของรายได้ส่วนใหญ่มาจากรายได้รับจากพื้นที่ปล่อยเช่าระยะยาวที่กำหนดอัตราค่าเช่าแบบคงที่ (Fixed rent) และรายได้จากพื้นที่ปล่อยเช่าผู้เช่าหลัก (Hypermarket &amp; Food Court) ตามลำดับ